ผมบิดข้อนิ้วเล่นแต่บิดแบบเบาๆมาก แล้วพอบิดเสร็จ ผมปวดข้อนิ้วข้างที่ผมบิดแต่ปวดเบาๆผมเลยทายาแก้ปวดข้อแบบครีมใช้ภายนอก ทาแล้วดีขึ้นแต่ยังปวดเล็กน้อย เดี๋ยวมันจะหายไปเองไหมครับหรือควรไปพบแพทย์
สวัสดีค่ะ การบิดข้อหรือหักข้อนิ้วบ่อยๆอาจทำให้ข้อเสื่อมหรือข้อผิดรูปไปได้ อาการปวดข้อนิ้วที่เกิดขึ้นตอนนี้นั้น อาจสัมพันธ์กับการบิดข้อนิ้วบ่อยๆ หรือเกิดจากกล้ามเนื้อและเส้นเอ็นอักเสบจากการใช้งาน ข้ออักเสบจากการใช้งาน กระดูกหักหรือร้าว แต่มักมีอุบัติเหตุนำ และจะปวดมาก ขยับไม่ได้แนะนำหยุดการบิดข้อนิ้วดังกล่าวมาก่อน หากปวดมาก สามารถรับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้หากอาการไม่ทุเลา ยังปวดมาก ขยับได้น้อย มีข้อปวด บวม แดง ร้อน หรือมีอาการลามไปปวดข้ออื่นๆร่วมด้วย ควรไปพบแพทย์